James Peace

thumb|456x456px|James Peace ntlong ya gagwe kua Wiesbaden

**Kenneth James Peace** o belegetšwe Paisleyka di 28 tša Lewedi, 1963. Ke mohlami wa mmino wa Scotland, sebapadi sa piano sa dikhonsata le rabokgabo.

## Taodišophelo
James Peace o belegetšwe go laPaisley, Scotland, ka di 28 tša Setemere, 1963. O feditše bontši bja bjana bja gagwe go laHelensburgh, e lego lefelo la boikhutšo la lebopong la lewatle ka bodikela bja Scotland. Lapa la gagwe le be le na le borabokgabo ba bantši (mohl.John McGhie), gomme gape o tswalana leFelix Burns, mohlami yo a tumilego wa mmino wa go tantsha seripa-gareng sa pele sa ngwagakgolowabo-20. O rutilwe piano go tloga a na le mengwaga ye seswai gomme tiragatšo ya gagwe ya mathomo ya phatlalatša e diregile a na le mengwaga ye lesomenne, a raloka mmino waScott Joplin. Gea na le mengwaga e lesometshela, o ile a amogelwa Sekolong sa Bogoši sa Scotland sa Mmino le Terama(gabjale se bitšwa: Royal Conservatoire of Scotland) e le morutwana yo monnyane kudu yo a kilego a ba moithuti wa nako e tletšego. Ka 1983 o ile a aloga Yunibesithing ya Glasgowka lengwalo la tikiri ya B.A. ya go ruta piano. Ngwageng o latetšego o ile a hwetša lengwalo la diploma la tiragatšo ya mmino ka morago ga go bapalaMendelssohn Piano Concerto No.1 le sehlopha sa mmino sa RSAMD. Ka morago ga go tlogela thuto ya semmušo o be a nyakega kudu bjalo ka sebapadi sa piano gomme o ile a dula Edinburgh 1988-1991.

James Peace o dutšeBad Nauheim, Jeremane go tloga ka 1991-2009. Go tloga ka 1998 o ile a dira thuto ya tango, a tšweletša CD *Tango ya Scotland*ya ditlhamo tša gagwe tša piano tšeo di hlohleleditšwego ke tango, gomme ka 2002 o ile a balelokola go hlomphiwaKholetšheng ya Mminoya Victoria. Ka wona ngwaga woo o ile a ya maetong a dikhonsata a nnoši a leboa la Jeremane ka Setemere/Okotobere le go ya Bohlabela bja Kgole ka Nofemere, a nea tiragatšo ya gagwe ya mathomo ya*Tango XVII* kua Hong Kong.
center|thumb|367x367px|James Peace - Idylls Op.4b

Mengwageng e latetšego, o be a dira ditiragatšo tša gagwe kudu Europa. O dirile di-tango tša gagwe metseng-mošate ye e latelago: Amsterdam, Athene, Berlin, Brussels, Helsinki, Lisbon, London, Madrid, Oslo, Reykjavík le Vienna.

Ka2008 o ile a ba leloko la go hlomphiwaKholetšheng ya Mminoya Londone le ge go lemogwa ditirelo tša gagwe tša tango.

Ka morago ga nako ye kopana kua Edinburgh o ile a boela Jeremane ka Febereware 2010 go yo dula Wiesbaden. Se se ile sa lebiša go ditutuetšo tše mpsha tša bohlami gomme o ile a dira difilimi tše kopana tša tše dingwe tša ditlhamo tša gagwe. Filimi ya tokumethari ya *K. James Peace go la Wiesbaden*e gare ga mešomo ya gagwe mohuteng wo.
thumb|Tango Milonga op. 26 no. 3

thumb|Tango XVIII ka James Peace (James Peace, piano)

## Meputso le Difoka
●     Sefoka sa Pele, *Agnes Millar Prize*. Glasgow, 1983

●      Sefoka sa Pele, *Dunbarton EIS Prize*. Glasgow, 1984

●      Sefoka sa Pele, *Sibelius Essay Prize*. Galsgow, 1985

●     Diploma ya tlhompho, *TIM International Composition Competition*. Roma, 2000

●      Diploma ya tlhompho, *IBLA Foundation*. New York, 2002

●     Sefoka sa Segopotšo, *International Piano Duo Association*. Tokyo, 2002

●     Sefoka sa Gauta, *Académie International de Lutèce*. Paris, 2008
thumb|328x328px|Letlakala la ka ntle, Koša ya ka mo go sa Felego Op.32 ka James Peace

## Ditlhamo tše Kgolo
●     Phororo (The Waterfall)

●     Idylls

●     Kgalalelo ya Mesong (Aubade)

●     Megokgo ye e Homotšego (Lento Lacrimoso)

●     Matlakala a Lebetšwego (Forgotten Leaves)

●     Sonata ya Oboe

●     Ballade

●     Moletlo March no.1(Ceremonial March No.1)
thumb|304x304px|Pina ya go ya go ile Op.32 ka James Peace (bars 602 - 606)
●      Moletlo March no.2 (Ceremonial March No.2)

●     Gauta ya Seruthwane (Autumn Gold)

●     Koša ya go ya go ile (Eternal Song)

●     "Bakeng sa Georgia" (Leleme la Segeorgia: საქართველოსთვის) (Bangwadi ba mantšu a mmino: Tamari Chikvaidze, Zurab Chikvaidze le James Peace)

●     Di-tango tše 24  

## Dikgokagano tša ka Ntle
*[https://www.youtube.com/watch?v=sSX1c8EUukg&list=RDsSX1c8EUukg&start_radio=1 Souvenir de Buenos Aires - youtube]*

*[https://www.youtube.com/watch?v=ZcMRNnwNJhk&list=RDZcMRNnwNJhk&start_radio=1 Lento Lacrimoso - youtube]*

*[https://www.youtube.com/watch?v=_VKxG2dmQn4&list=RD_VKxG2dmQn4&start_radio=1 Autumn Gold - youtube]*

## Ditšhupetšo